全慶

全慶（满语：ᠴᡳᠣᠸᠠᠨ᠋ᡴᡳᠩ，穆麟德轉寫：ciowanking，1802年—1882年），葉赫那拉氏，字小汀、諡文恪，滿洲正白旗人，清朝政治人物、進士出身。 嘉慶二十四年，鄉試中舉。道光九年，登進士二甲第二十七名，改庶吉士。道光十二年，任翰林院編修、同年改右中允、文淵閣校理。次年，任翰林院侍講、日講起居注官。道光十七年，任翰林院少詹事。道光十九年，任詹事府詹事、站道大臣。道光二十三年，任喀喇沙爾辦事大臣。道光二十六年，任正紅旗漢軍副都統，兼署正紅旗護軍統領，管理正紅旗漢軍新營房。道光二十六年，任廣東鄉試正考官、廣東學政、刑部右侍郎。道光二十八年，任刑部左侍郎。道光三十年，任朝鮮國正使、考試漢教習閱卷大臣、實錄館副總裁官、考試學政學錄閱卷大臣、武會試覆試大臣、正藍旗滿洲副都統，兼署正紅旗滿洲都統、正藍旗護軍統領、鑲藍旗漢軍都統。咸豐元年，任吏部左侍郎、兼署戶部左侍郎，管理三庫大臣；兼任正藍旗護軍統領、查廣儲庫六庫大臣、右翼監督、進士覆試閱卷大臣、考試漢御史閱卷大臣、覆勘鄉試卷大臣、鄉試覆試閱卷大臣。咸豐二年，兼署戶部左侍郎、管理三庫大臣、兼署錢法堂事務、吏部右侍郎、冊封朝鮮王妃正使。并任考試漢廕生閱卷大臣、鄉試覆試閱卷大臣、戶部左侍郎，兼署鑲白旗護軍統領、武會試較射大臣，兼署左翼總兵。次年，任正黃旗滿洲副都統、倉場侍郎。咸豐四年，任倉場侍郎，管國子監事務；同年升任工部尚書、正紅旗漢軍都統，兼署戶部尚書。咸豐五年，任經筵講官、恭理喪儀大臣、備查壇廟大臣、崇文門副監督、正查壇廟大臣。咸豐六年，任鄉試覆試閱卷大臣、考試漢廕生閱卷大臣、會試副考官、武殿試讀卷官、進士覆試閱卷大臣、殿試讀卷大臣。咸豐七年，改任兵部尚書右翼查城大臣、考試翰謄錄閱卷大臣。咸豐八年，兼署戶部尚書、鄉試覆試閱卷大臣，管理宗人府銀庫事務。并稽查京通十七倉大臣等。咸豐九年，任覆勘戊午科鄉試試卷大臣、覆勘鄉試卷大臣、宗室鄉試覆試閱卷大臣、磨勘各省鄉試閱卷大臣、大考翰詹閱卷大臣、教習庶吉士，兼署刑部尚書，任武會試監射大臣、吏部尚書。咸豐十年，任管晏大臣、內大臣、翰林院掌院學士、文淵閣領閣事、鄉試覆試閱卷大臣。咸豐十一年，任總管內務府大臣、鑲紅旗滿洲都統、管理咸安宮犧牲所事務、紫禁城內值年大臣、考試繕本筆帖式閱卷大臣。同治元年，任內閣學士兼禮部侍郎銜、鑲黃旗蒙古副都統、文淵閣直閣事。次年任會試知貢舉、鄉試覆試閱卷大臣、殿試讀卷大臣、鑲白旗滿洲副都統、散館閱卷大臣、拔貢朝考查察大臣。同治二年，任工部右侍郎兼管錢法堂事務、都察院左都御史，經筵講官、正白旗漢軍都統。次年，兼署鑲黃旗蒙古副都統、磨勘各省鄉試閱卷大臣。同治四年，兼署朝考閱卷大臣、朝考拔貢閱卷大臣、鑲白旗滿洲都統、吏部尚書、鑲黃旗漢軍都統、正黃旗漢軍都統，兼署工部尚書。同治五年，擔任禮部尚書，兼署吏部尚書、戶部尚書、刑部尚書、大考翰詹閱卷大臣。同治六年，任玉牒館副總裁、宗室鄉試覆試閱卷大臣，兼署正藍旗滿洲都統、工部尚書。同治七年，任吏部尚書、進士覆試閱卷大臣、鄉試覆試閱卷大臣、殿試讀卷大臣、朝考閱卷大臣，兼署正黃旗滿洲都統。同治八年，兼署吏部尚書。同治十年，擔任刑部尚書、進士覆試閱卷大臣、殿試讀卷大臣、武殿試讀卷官、兼署都察院左都御史，管理左翼幼官學事務。同治十一年，擔任協辦大學士、翰林院掌院學士、考試漢廕生閱卷大臣。次年，稽查欽奉上諭事件處管理大臣、順天鄉試正考官。光緒元年，擔任內閣學士兼禮部侍郎銜，次年任禮部右侍郎、正紅旗漢軍副都統。光緒三年，任正藍旗漢軍都統，署鑲紅旗滿洲都統、崇文門正監督、考試孝廉方正閱卷大臣、武會試監射大臣、教習庶吉士，兼署禮部尚書、都察院左都御史。光緒四年，任刑部尚書、工部尚書、協辦大學士。光緒四年，加太子少保。次年兼署都察院左都御史。光緒六年，任文淵閣領閣事、體仁閣大學士，管理工部事務。光緒八年去世，贈太子太保。那清安為其父，麟祥為子。 父那清安，嘉慶十年（1805年）乙丑科进士。 妻唐氏，其祖父内务府正白旗汉军、乾隆十三年（1748年）戊辰科进士寅保，曾祖唐英。 [在维基数据编辑] 《清史稿·卷389》，出自趙爾巽《清史稿》 《清史稿·卷389》 國立故宮博物院圖書文獻處清國史館傳包 ,702001715-1號 國立故宮博物院圖書文獻處清國史館傳包 ,702001715-1號 國立故宮博物院圖書文獻處清國史館傳包 ,702001715-4號 國立故宮博物院圖書文獻處清國史館傳包 ,702001715-10號 國立故宮博物院圖書文獻處清國史館傳包 ,702001715-2號 國立故宮博物院圖書文獻處清國史館傳包 ,702001715-15號 國立故宮博物院圖書文獻處清國史館傳包 ,702001715-8號 國立故宮博物院圖書文獻處清國史館傳包 ,702001715-13號 民国·趙爾巽等，《清史稿》（卷389）：“全慶 ，字小汀，葉赫納喇氏，滿洲正白旗人，尚書那清安子。道光九年進士，選庶吉士，授編修，累遷侍講。大考二等，擢侍讀學士。歷少詹事、詹事、大理寺卿。以誤班鐫級。二十一年，予頭等侍衛，充古城領隊大臣，調喀喇沙爾辦事大臣。召還，未行，會回疆興墾，伊犁將軍布彥泰疏留 全慶 偕林則徐往勘。二十五年，至葉爾羌，疏言：「和爾罕地膏腴，哈拉木札什水渠可資灌溉。又巴爾楚克為回疆扼要之地，道光十二年已奏開墾屯田，未種者尚多，應先儘安插民戶，俾成重鎮。」詔如所請行。先是， 全慶 疏陳喀喇沙爾環城荒地，及庫爾勒、北山根，可墾田萬餘畝，命辦事大臣常清籌辦。至是復偕則徐詳勘，疏言：「庫爾勒應於此大渠南岸接開中渠，引入新墾之地，分開支渠二。其北山根展寬開都河龍口，別開大渠，與舊渠並行；再分支渠四，別開退水渠一。」又疏言：「伊拉里克在吐魯番托克遜軍臺西，地平土潤，土人謂之『板土戈壁』。其西為『沙石戈壁』，有大小阿拉渾兩水，匯為一河。此次引水自西而東，鑿成大渠，復多開支渠以資灌溉。伊拉里克西南沿山為蒙古出入之路，墾地在滿卡南附近，東西兩面，以『人壽年豐』四字分號，各設正副戶長一，鄉約四，擇誠實農民充之，承領耕種。又吐魯番為南北樞紐，應安置內地民戶，戶領地五十畝，農田以水利為首務。此次開渠，自龍口至黑山頭，地勢高低，碎石夾沙，渠身易淤，酌定經久修治章程。」並如所請行。自是回疆南路凡墾田六十餘萬畝。 回京，擢內閣學士，兼正紅旗漢軍副都統。歷刑部、吏部、戶部、倉場侍郎。咸豐四年，擢工部尚書，兼正紅旗漢軍都統。七年，調兵部。九年，命赴天津驗收漕糧。時英兵犯大沽，僧格林沁擊卻之。 全慶 疏陳兵事，略謂：「敵軍戰敗之後，不進不退，心實叵測。竊恐別有舉動，未必從此就撫而去。我之精銳，盡萃大沽，旁無應援，後無擁護。雙港之旅，已調前敵；津門之備，但資土練；北塘一帶，又頗空虛。應請速簡重臣，發勁旅，嚴近畿海口之備，為僧格林沁之援，令廣東義勇擣香港以牽其援兵，登州水師合旅順以截其歸路，然後國威可振，撫局可成。」疏入，被嘉納。調吏部尚書。 十年，授內大臣，兼翰林院掌院學士。十一年，充總管內務府大臣。同治元年，追論大學士柏葰科場之獄原讞未允， 全慶 坐附和定讞，鐫四級，降授大理寺卿。歷內閣學士、工部侍郎、左都御史。五年，授禮部尚書，調刑部。十一年，協辦大學士，兼翰林院掌院學士。十二年，典順天鄉試，以中式舉人徐景春試卷疵謬，鐫二級去職。 全慶 敭歷清要，累掌文衡，更閱四朝，雖屢黜，尋即錄用。光緒元年，授內閣學士。復歷禮部侍郎、左都御史、刑部尚書、協辦大學士。五年，鄉舉重逢，加太子少保。六年，拜體仁閣大學士。七年，致仕，食全俸。八年，卒，晉贈太子太保，祀賢良祠，諡文恪。 論曰：自道光以來，科場請託，習為故常，寒門才士，為之抑遏。柏葰立朝正直，且所不免，其罹大辟也，出於肅順等之搆陷。然自此司文衡者懍懍畏法，科場清肅，歷三十年，至光緒中始漸弛，弊竇復滋，終未至如前此之甚者，實文宗用重典之效，足以挽回風氣也。麟魁、瑞常、全慶 皆起家文學，洊陟綸扉，其建白猶有可紀焉。”